Artūrs Ozoliņš

Artūrs Ozolinš (dzimis ) ir latviešu hokejists, centra uzbrucējs. Pašlaik (2022) spēlē Latvijas čempionāta vienībā HK Zemgale, pilda kapteiņa funkcijas.

Spēlētāja karjera 
Karjeru Ozoliņš uzsāka 2004.—05. gada sezonā, kad aizvadīja 15 spēles Latvijas čempionāta vienībā HK Rīga 2000. Nākamās divas sezonas uzbrucējs pavadīja SK Rīga 20 rindās, taču 2007. gadā īslaicīgi pievienojās Ontario hokeja līgas vienībai Gvelfas "Storm". No 2007. līdz 2011. gadam spēlēja dažādās Zviedrijas trešās un ceturtās spēcīgākās līgas vienībās, taču tad divas sezonas pavadīja Kazahstanas hokeja līgā — Atirau "Beibarys" un Kekšetau "Arlan" sastāvā.

2013.—14. gada sezonu Ozoliņš aizvadīja Krievijas Augstākās līgas komandā Penzas "Dizel". No 2015. līdz 2020. gadam turpināja spēlēt dažādos Krievijas Augstākās līgas klubos. 2020.—21. gada sezonas ievadā bija Permas "Molot-Prikamie" kapteinis. 2021. gada vasarā pievienojās HK Zemgale, kļūstot par tās kapteini. Ozoliņš kopā ar komandu izcīnīja Latvijas čempiona titulu un tika atzīts par līgas labāko uzbrucēju.

Latvijas hokeja izlases sastāvā debitēja 2006. gadā. Tās rindās aizvadījis vairāk nekā 20 spēles. Junioru vecumā bijis U-18 izlases kapteinis. Piedalījies divos U-20 un divos U-18 pasaules čempionātos.

Ārējās saites 

1988. gadā dzimušie
Latvijas hokejisti
HK Rīgas 2000 spēlētāji
SK Rīgas 20 spēlētāji
HK Zemgales spēlētāji
Latvijas čempioni hokejā